ཞུ་ཡིག་དེ་ཐོག་འཁོད་དོན།ང་ཚོས་སྐུ་ཉིད་མཆོག་ལ་བོད་ནང་གི་གནས་སྟངས་ཇེ་བཟང་དུ་གཏོང་ཆེད་འབད་བརྩོན་གནང་རོགས་ཞེས་འབོད་སྐུལ་ཞུ་རྒྱུ་ཡིན།དེ་ལྟར་ཞུ་དགོས་པའི་རྒྱབ་ལྗོང་གི་གནས་སྟངས་ནི།སྐུ་ཉིད་མཆོག་བོད་དོན་ཐོག་ཧ་ཅང་དོ་སྣང་གནང་མཁན་ཞིག་ཡིན་པ་མ་ཟད།ཨ་རིའི་ཕྱི་སྲིད་དྲུང་ཆེ་གོང་མ་ཚོས་བོད་དོན་རྒྱབ་སྐྱོར་གྱི་རྨང་གཞི་བཙུགས་པ་དེ་རྒྱུན་འཁྱོང་ཡོང་ཆེད་ཡིན།སྐུ་ཉིད་མཆོག་དེ་སྔ་ཨ་རིའི་གྲོས་ཚོགས་གོང་མའི་ཕྱི་འབྲེལ་ལས་དོན་ཚན་པའི་ནང་ཕྱག་ལས་གནང་སྐབས།ཚན་པས་བོད་དོན་རྒྱབ་སྐྱོར་གྱི་ལས་གཞི་དང་སྲིད་བྱུས་མང་དག་ཅིག་གཏན་འབེབས་གནང་སྟེ།ཨ་རིའི་གཞུང་གི་བོད་དོན་རྒྱབ་སྐྱོར་གྱི་ལངས་ཕྱོགས་དེ་སྔ་ལས་གཞི་རྒྱ་ཆེ་རུ་བཏང་ཡོད།རྒྱབ་སྐྱོར་དེ་དག་གིས་བོད་མི་ཚོར་རང་གི་རིག་གཞུང་དང་ངོ་བོ་སྲུང་སྐྱོབ་ཆེད་ཕན་ཐོགས་ཧ་ཅང་བྱུང་བ་མ་ཟད།